স্যাটেলাইটটির মালিকানার সঙ্গে কোনো ব্যক্তি বা প্রতিষ্ঠানের সম্পর্ক নেই বলে জানিয়েছেন মোস্তাফা জব্বার। তিনি বলেন, ‘এই স্যাটেলাইটের মালিক বাংলাদেশের জনগণ। কোনো ব্যক্তি বা প্রতিষ্ঠানের এ স্যাটেলাইটের মালিকানা থাকার কারণ নেই। আমাদের কিছু কিছু রাজনৈতিক দলের বড় বড় নেতা এ বিষয়ে মূর্খের মতো কথা বলেছেন।’ বিএনপির মহাসচিব মির্জা ফখরুল ইসলাম আলমগীর গত শনিবার দাবি করেন, বঙ্গবন্ধু-১ স্যাটেলাইটের মালিকানা দুই ব্যক্তির কাছে চলে গেছে। তবে তাঁদের পরিচয় তিনি প্রকাশ করেননি।